Skagamenn töpuðu í undanúrslitum Lengjubikarsins Skagamenn unnu Fjölni stórt , 5 : 1 , í átta liða úrslitum Lengjubikarsins í Akraneshöllinni síðastliðið fimmtudagskvöld . Þeir mættu síðan fyrstu deildarliði KA í undanúrslitum á gervigrasvelli félagsins fyrir norðan í gær . Jafnt var eftir venjulegan leiktíma 1 : 1 og því gripið til vítaspyrnukeppni . Þar reyndust KA menn sterkari og leika því til úrslita gegn Breiðabliki á sumardaginn fyrsta . Leikið var við erfiðar aðstæður á Akureyri , sterkan vind , sem gerði leikmönnum erfitt fyrir . Það var Jón Vilhelm Ákason sem náði forystunni fyrir Skagaliðið með glæsilegu marki beint úr aukaspyrnu á 27. mínútu leiksins en þar við sat í hálfleik . Í seinni hálfleiknum tókst KA-mönnum að jafna eftir sjálfmark hjá Skagaliðinu en þá var tæpur stundarfjórðungur eftir af leiknum . Skagaliðið sótti stíft að marki heimamanna síðustu mínútur leiksins en það dugði ekki . Þátttöku Skagamanna er því lokið í Lengjubikarnum en liðið náði samt sem áður fínum árangri í keppninni þetta árið . Það vann sjö af níu leikjum sínum í mótinu og endaði með markatöluna 24 : 15 . Nú er skammt í fyrsta leik í Pepsi-deildinni . Þá strax er stórleikur á Akranesvelli þegar Skagamenn mæta Íslandsmeisturum Stjörnunnar sunnudaginn 3. maí .